44 



tanggah ngadji kagagahan, 

 ngadjaga moesoeh rek datang, 

 moen datang kari ngalawan. 

 Djeug teundeun noe kasep Rangga Wajang. 



Kotjapkeun noe kasep Djaga Ripoeh, barang moelih ti hoeloe dajeuh ana boes 

 ka djero nagara ngahoeleng bari pokna: „beu, tiwas, mo teu si Rangga Wajang 

 noe koe aing dikandoeng teh, ajeuna mantog bari ngagoeboeg doeloer batoer, banda 

 sanagara dibawa. Rasa binasa sia koe aing, dek ditjatjag diwalang-walang, lamoen 

 tatjan boeboek anjoet djadi leboe, ngaleketej djadi lega tatjan poeas rasa aing." 



Djaga Ripoeh reup geuneuk, raj pias, sarta enggal angkat ka nagara Koeta 

 Waringin. 



Basana ngentoeg ngagoeroeh, 

 basana ngentpg ngagater, 

 gobang enggeus ngabar bae, 

 koleang gandeuang angkat, 

 barang geus soemping di hoeloe, 

 nagara Koeta Waringin, 

 djegor nangtang ngadjak perang, 

 totondjolan sosongkolan, 

 bari njaoer kieu pokna: 

 „lamoen aja maoeng poendoeng, 

 lamoen aja badak galak, 

 tjik aing nja ngamoek inja." 

 Ngoeng kadangoe, ngeng kadenge koe noe geulis Soemoer Bandoeng, tjoendoek 

 moesoeh datang lawan, enggalna njaoer ka toeang raka, Raden Rangga Wajang, 

 pokna: engkang, moesoeh teh geus datang, geura lawan." 



Saoerna Rangga Wajang: „Njai, akang mo waka mawa parabot perang, noe 

 kasep Djaga Ripoeh dek diadjak taloek bae." 



Koleang bari pajoengan, 

 anoe kasep Rangga Wajang, 

 tjetrek toenggangna gamparan, 

 mênteleng lilingga inten, 

 soempingna ka hoeloe dajeuh, 

 anoe eukeur nangtang perang, 

 kasampak keur sosongkolan, 

 Rangga Wajang toeloej njaoer ka noe kasep Djaga Ripoeh, pokna: „ji, mon- 

 tong teuing ngadjak perang, oerang koemawoela bae anggoer, da toeang rai, 

 anoe geulis Sekar Pakoean, geus di dieu, banda pon nja kitoe deui." 



Tembalna Djaga Ripoeh: „nadjis teuing, ngawoela djoerig djarian, ngawoela 

 ka djanggel djagong, dewek mah teu rek koemawoela, barina deui sia, Rangga 

 Wajang, djahat katjida, koe naon doeloer batoer digoeboeg banda dibawa?" 



Barang kitoe, Rangga Wajang didoepak koe noe kasep Djaga Ripoeh, tapi teu 

 pisan-pisan ambek, kalah kaimoet bae. 



Sanggeus keuheul ngadoepakan, Djaga Ripoeh toeloej njingsatkeun sindjangna 



